- Hindi News
- National
- शौचालय निर्माण कार्य में पीछे रहने पर पांच पंचायतों के ग्राम सचिव सस्पेंड
शौचालय निर्माण कार्य में पीछे रहने पर पांच पंचायतों के ग्राम सचिव सस्पेंड
शौचालय निर्माण कार्य में गति न लाने वाले पांच ग्राम पंचायतों के सचिवों को सस्पेंड किया गया है। जिला पंचायत सीईओ अनुराग वर्मा ने बुधवार को शौचालय निर्माण कार्य की समीक्षा के दौरान की। सीईओ अनुराग वर्मा ने समीक्षा में पाया कि बाबरी, डिगवार, किशोरगढ़, रामपुर गिर्द, बनवारा के पंचायत सचिव, ग्राम रोजगार सहायकों द्वारा शौचालय निर्माण कार्य में रूचि नहीं ली जा रही है इस कारण लक्ष्य के अनुरूप दस प्रतिशत शौचालय ही बन सके हैं। इस पर इन पंचायतों को सचिवों को सस्पेंड कर दिया गया है।
वहीं संबंधित ग्राम पंचायतों के ग्राम रोजगार सहायकों का एक-एक माह का वेतन काटने के निर्देश दिए हैं। इसके साथ ही लक्ष्य के अनुरूप 8 माह में 20 प्रतिशत शौचालय का कार्य करने वाले ग्राम पंचायत खेरोन, सलमपुर, गेदोली, हीरापुर, सराय और निवीं के पंचायत सचिव व रोजगार सहायकों का एक-एक माह का वेतन काटने के निर्देश दिए गए हैं। ग्राम पंचायत जलाल गढ़ के ग्राम रोजगार सहायक द्वारा कार्य में रूचि न दिखाने पर गोल सिंह गुर्जर की सेवा समाप्ति के निर्देश भी दिए गए हैं।
tgl_Latn sot_Latn hin_Deva hin_Deva hin_Deva hin_Deva